**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL PRITARIMO TEIKTI PROJEKTĄ „SPORTO PASKIRTIES PASTATŲ – IRKLAVIMO BAZĖS, PLUNGĖS M., V. MAČERNIO G. 42A - REKONSTRAVIMAS“** **SPORTO RĖMIMO FONDO LĖŠOMS GAUTI IR DALINIAM JO FINANSAVIMUI**

2021 m. gruodžio 27 d. Nr. T1-311

Plungė

Vadovaudamasi Lietuvos Respublikos vietos savivaldos įstatymo 16 straipsnio 2 dalies 17 punktu bei Kvietimu teikti paraiškas 2022 metų Sporto rėmimo fondo lėšoms gauti sporto projektams, skirtiems esamų sporto paskirties pastatų arba sporto paskirties inžinerinių statinių plėtrai, priežiūrai ir remontui, patvirtintu Lietuvos Respublikos švietimo, mokslo ir sporto ministro 2021 m. lapkričio 24 d. įsakymu Nr. V-2139 (toliau–Kvietimas), Plungės rajono savivaldybės taryba n u s p r e n d ž i a:

1. Pritarti biudžetinės įstaigos Plungės sporto ir rekreacijos centro kartu su partneriu planuojamam įgyvendinti projektui „Sporto paskirties pastatų – irklavimo bazės, Plungės m., V. Mačernio g. 42A - rekonstravimas“ (toliau – Projektas).

2. Nustatyti, kad Projekto partnerio teises, rengiant ir vykdant Projektą, įgyvendins Plungės rajono savivaldybės administracija.

3. Lietuvos Respublikos švietimo, mokslo ir sporto ministerijai priėmus sprendimą finansuoti Projektą, prisidėti prie Projekto įgyvendinimo Savivaldybės biudžeto lėšomis ne mažiau 25 proc. Projekto vertės visų tinkamų finansuoti Projekto išlaidų bei padengti tinkamas ir netinkamas finansuoti, tačiau Projektui įgyvendinti būtinas išlaidas, kurių nepadengia Projekto finansavimas.

4. Įpareigoti Plungės sporto ir rekreacijos centrą teikti Projekto paraišką ir kitus susijusius dokumentus, nurodytus Kvietime.

5. Įgalioti Plungės sporto ir rekreacijos centro direktorių pasirašyti visus su paraiškos teikimu bei Projekto įgyvendinimu susijusius dokumentus.

Savivaldybės meras Audrius Klišonis