**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL PLUNGĖS RAJONO SAVIVALDYBĖS APDOVANOJIMŲ**

2021 m. gruodžio 27 d. Nr. T1-329

Plungė

Vadovaudamasi Lietuvos Respublikos vietos savivaldos įstatymo 16 straipsnio 2 dalies 45 punktu, 18 straipsnio 1 dalimi, Plungės rajono savivaldybės taryba n u s p r e n d ž i a:

1. Nustatyti, kad Plungės rajono savivaldybės apdovanojimai yra:
   1. Plungės garbės piliečio vardas;
   2. Plungės rajono savivaldybės mero padėkos raštas.
2. Patvirtinti pridedamus:

2.1. Plungės garbės piliečio vardo suteikimo nuostatus.

2.2. Plungės rajono savivaldybės mero padėkos rašto skyrimo tvarką.

3. Pripažinti netekusiais galios:

3.1. Plungės rajono savivaldybės tarybos 2015 m. gruodžio 3 d. sprendimą Nr. T1-307 „Dėl Plungės Garbės piliečio vardo suteikimo nuostatų patvirtinimo“.

4. Skirti Plungės rajono savivaldybės administracijos direktorių atsakingu už šio sprendimo vykdymo organizavimą.

Savivaldybės meras Audrius Klišonis

PATVIRTINTA

Plungės rajono savivaldybės

tarybos 2021 m. gruodžio 27 d.

sprendimu Nr. T1-329

**PLUNGĖS GARBĖS PILIEČIO VARDO SUTEIKIMO NUOSTATAI**

**I SKYRIUS**

**BENDROJI DALIS**

1. Šie nuostatai nustato Plungės garbės piliečio vardo (toliau – Garbės piliečio vardas) suteikimo tvarką, Garbės piliečio teises.
2. Garbės piliečio vardas suteikiamas Plungės rajono savivaldybės tarybos sprendimu.
3. Garbės piliečio vardas gali būti suteikiamas Lietuvos Respublikos piliečiams, taip pat užsienio valstybių piliečiams už ypatingus ilgalaikius nuopelnus ir išskirtinį indėlį į Lietuvos ir Plungės rajono mokslo, švietimo, kultūros, sporto, ekonomikos, socialinio vystymo bei kitas sritis, aktyvią visuomeninę veiklą bei Plungės vardo garsinimą.
4. Garbės piliečio vardas negali būti suteikiamas Lietuvos Respublikos Seimo, Savivaldybės tarybos nariams, einantiems šias pareigas, bei politinio pasitikėjimo pareigas einantiems asmenims.

# II SKYRIUS

# GARBĖS PILIEČIO VARDO SUTEIKIMO SĄLYGOS IR TVARKA

1. Siūlymus dėl Garbės piliečio vardo suteikimo gali teikti:

5.1. Savivaldybės mero institucija, Savivaldybės tarybos komitetai, tarybos ir nuolatinės komisijos;

5.2. savivaldybės teritorijoje veikiančios asociacijos, bendruomenės;

5.3. ne mažesnė kaip 20 asmenų grupė.

1. Savivaldybės administracija kiekvienais metais iki sausio mėnesio 31 dienos Savivaldybės interneto svetainėje ir vietinėje spaudoje, socialinėse medijose informuoja savivaldybės bendruomenę apie galimybę teikti siūlymus Plungės garbės piliečio vardui suteikti.
2. Siūlymai dėl Garbės piliečio vardo suteikimo pateikiami raštu Plungės rajono savivaldybės tarybos sudarytai Siūlymams dėl Plungės garbės piliečio vardo suteikimo nagrinėti komisijai. Siūlant kandidatą, pateikiama informacija apie jį:
   1. kandidato gyvenimo aprašymas;
   2. kandidato darbų ir nuopelnų pagrindimas (nurodomi duomenys apie gautus apdovanojimus);
   3. kandidato asmens tapatybę patvirtinančio dokumento kopija, asmens kontaktiniai duomenys (tel. Nr., el. p. adresas);
   4. ne mažiau kaip dvi ekspertų rekomendacijas, kurių bent viena būtų atstovaujamosios srities nacionalinio lygmens;
   5. jei siūlymas kolektyvinis, prie kitų dokumentų pridedama susirinkimo (posėdžio) protokolo kopija, atitinkanti dokumentų rengimo ir įforminimo reikalavimus;
   6. kandidato sutikimas teikti jo kandidatūrą;
   7. kandidato sutikimas tvarkyti asmens duomenis;

7.8. visi 7 punkte nurodyti dokumentai pateikiami iki einamųjų metų kovo 1 dienos.

1. Siūlomi kandidatai turi būti nepriekaištingos reputacijos.
2. Už siūlomo asmens duomenų tikrumą atsako duomenų teikėjai.

10. Sprendimo projektą Garbės piliečio vardui suteikti Savivaldybės tarybai teikia Siūlymams dėl Plungės garbės piliečio vardo suteikimo nagrinėti komisija.

1. Savivaldybės taryba tvirtina Komisijos nuostatus, jos sudėtį bei mero teikiamą Komisijos pirmininko kandidatūrą.

12. Komisiją sudaroma iš 11 narių: du – Savivaldybės tarybos nariai (vienas - daugumos ir vienas - opozicijos), du Savivaldybės administracijos atstovai, du – Savivaldybės kultūros ir meno tarybos nariai, vieną deleguoja Savivaldybės Švietimo taryba, vieną – Savivaldybės išplėstinė seniūnaičių sueiga, vieną – Plungės pramonininkų sąjunga, vieną – Bendruomeninių organizacijų taryba, vieną – Sporto taryba.

13. Komisijos siūlymai dėl Garbės piliečio vardo suteikimo nagrinėjami posėdžiuose, gavus bent vieną pasiūlymą asmeniui suteikti Garbės piliečio vardą. Posėdį kviečia Komisijos pirmininkas arba jo įgaliotas Komisijos narys. Komisijos posėdis protokoluojamas. Komisijos posėdžio protokolą pasirašo Komisijos (posėdžio) pirmininkas ir sekretorius.

14. Jei dėl nepaprastosios padėties, ekstremaliosios situacijos ar karantino Komisijos posėdžiai negali vykti Komisijos nariams posėdyje dalyvaujant fiziškai, Komisijos posėdžiai gali vykti nuotoliniu būdu realiuoju laiku elektroninių ryšių priemonėmis.

15. Siekiant apsaugoti kandidatų privatumą, Komisijos posėdžiai yra uždari, jų sprendimai neviešinami, tik perduodami Savivaldybės tarybai.

16. Komisijos nariai ir Komisijos sekretorius įsipareigoja neatskleisti posėdyje nagrinėtos ar kitos su Komisijos darbo procedūromis susijusios informacijos ir Komisijos priimto sprendimo.

17. Komisijos posėdis laikomas teisėtu, jei jame dalyvauja ne mažiau kaip 2/3 visų Komisijos narių.

18. Komisijos narys Komisijos posėdyje prieš pradedant svarstyti siūlymą, kuris jam sukelia interesų konfliktą, privalo informuoti Komisiją apie esamą interesų konfliktą, pareikšti apie nusišalinimą ir, jeigu Komisija nusišalinimą priima, jokia forma nedalyvauti toliau svarstant siūlymą. Komisijos nario nusišalinimas priimamas posėdyje dalyvaujančių Komisijos narių balsų dauguma.

19. Komisija turi teisę prašyti pareiškėjų trūkstamos papildomos informacijos apie pasiūlytus kandidatus ir jų veiklą, o pareiškėjai privalo pateikti reikalaujamą informaciją per 5 darbo dienas Komisijos nurodyta forma.

20. Siūlymas nesvarstomas nei Komisijos posėdyje, nei Savivaldybės tarybos posėdyje, jeigu:

20.1. siūlymo teikėjas neatitinka Nuostatų 5 punkte nurodytų reikalavimų;

20.2. siūlymas ir kiti dokumentai neatitinka Nuostatų 7 punkte nurodytų reikalavimų;

20.3. laiku ar visai nepateikiama Komisijos prašoma informacija, nurodyta Nuostatų 19 punkte.

21. Komisija siūlymus išnagrinėti ir sprendimus dėl jų priimti privalo per 20 darbo dienų nuo paskutinės siūlymų pateikimo termino dienos.

22. Dėl kandidatų Garbės piliečio vardui suteikti Komisijos nariai balsuoja atviru balsavimu. Komisijos nariai turi po vieną balsą.

23. Komisija Savivaldybės tarybai teikia kandidatą (-us) Garbės piliečio vardui suteikti, kuris gavo ne mažiau kaip 2/3 visų posėdyje dalyvavusių Komisijos narių balsų. Jei balsai pasiskirsto po lygiai, sprendimą lemia Komisijos pirmininko balsas.

24. Jei nė vienas iš kandidatų negavo 23 punkte nustatyto balsų skaičiaus, Komisija priima sprendimą atsisakyti teikti pasiūlymą svarstyti Savivaldybės tarybai dėl Garbės piliečio vardo suteikimo.

25. Komisijos sprendimas atsisakyti teikti pasiūlymą svarstyti Savivaldybės tarybai yra galutinis.

26. Garbės piliečio vardas suteikiamas Savivaldybės tarybos sprendimu.

27. Savivaldybės tarybos priimtą sprendimą meras pasirašo ne vėliau kaip per tris darbo dienas. Sprendimas ne vėliau kaip per 5 darbo dienas paviešinamas Savivaldybės interneto svetainėje.

28. Savivaldybės tarybos sprendimo kopija teikėjui išsiunčiama registruotu laišku ne vėliau kaip per 5 dienas nuo sprendimo priėmimo.

**III SKYRIUS**

**GARBĖS PILIEČIO VARDO SUTEIKIMAS**

29. Savivaldybės tarybai priėmus sprendimą dėl Garbės piliečio vardo suteikimo, organizuojama vieša iškilminga Garbės piliečio vardo suteikimo ceremonija pasirinktinai: Miesto šventės proga, Vasario 16-ąją – minint Lietuvos valstybės atkūrimo dieną, Kovo 11-osios – Lietuvos nepriklausomybės atkūrimo dienos, Liepos 6-osios – Valstybės (Lietuvos karaliaus Mindaugo karūnavimo) dienos progomis. Savivaldybės tarybos sprendimu gali būti Garbės piliečio vardas suteikiamas kitu laiku ir kita proga.

30. Savivaldybės meras iškilmingoje aplinkoje Garbės piliečiui įteikia regalijas: Garbės piliečio ženklą (1 priedas) ir nustatytos formos Garbės piliečio liudijimą (2 priedas), kurį pasirašo Savivaldybės meras.

31. Garbės piliečio vardas įrašomas ir įregistruojamas Garbės piliečio knygoje.

32. Garbės piliečio vardas tam pačiam asmeniui suteikiamas tik vieną kartą.

33. Garbės piliečio vardas gali būti suteikiamas asmeniui ir po mirties. Tokiu atveju Garbės piliečio vardo regalijos įteikiamos jo šeimai arba artimiesiems. Jeigu neatsiranda artimųjų, regalijos perduodamas Žemaičių dailės muziejui.

34. Apie Garbės piliečio vardo suteikimą informuojama savivaldybės bendruomenė, skelbiant informaciją vietinėje spaudoje ir Savivaldybės interneto svetainėje, socialinėse medijose.

**IV SKYRIUS**

**GARBĖS PILIEČIO TEISĖS**

35. Garbės pilietis turi šias teises:

35.1. dalyvauti iškilminguose Savivaldybės tarybos posėdžiuose;

35.2. dalyvauti oficialiuose renginiuose valstybinių bei miesto švenčių metu;

35.3. savo asmeniniuose antspauduose, vizitinėse kortelėse ir privačiuose blankuose naudoti jam suteiktą titulą.

36. Garbės piliečio nuotraukos gali būti eksponuojamos Savivaldybės tam specialiai įrengtoje vietoje.

37. Garbės piliečiai kartą per metus gali būti kviečiami susitikti su Savivaldybės ir Administracijos vadovais.

38. Mirus Garbės piliečiui, jo šeimos ar kitų artimųjų prašymu, jis turi teisę būti palaidotas pasirinktose Plungės rajono savivaldybės teritorijoje veikiančiose kapinėse ir iš Savivaldybės biudžeto gali būti iš dalies kompensuojamos laidotuvių išlaidos (išskyrus maitinimo išlaidas), bet ne daugiau kaip 15 BSI (bazinė socialinė išmoka). Kitu atveju – nesant artimųjų, laidotuves organizuoja Savivaldybės mero potvarkiu sudaryta komisija.

39. Savivaldybės taryba savo sprendimu Garbės piliečio statusą įgijusiems asmenims gali suteikti ir kitas teisės aktams neprieštaraujančias teises.

40. Asmuo praranda Garbės piliečio vardą, jei įstatymų nustatyta tvarka jis įsiteisėjusiu nuosprendžiu yra pripažintas padaręs tyčinį nusikaltimą, ir Savivaldybės taryba balsų dauguma priima sprendimą pripažinti netekusiu galios Savivaldybės tarybos sprendimą dėl Garbės piliečio vardo suteikimo.

**V SKYRIUS**

**BAIGIAMOSIOS NUOSTATOS**

41. Savivaldybės administracija rūpinasi Garbės piliečių knygos tvarkymu, Garbės piliečio liudijimo ir Garbės piliečio ženklo pagaminimu, informuoja savivaldybės bendruomenę apie Garbės piliečio vardo suteikimą ar jo netekimą, tvarko kitus su Garbės piliečio vardo suteikimu susijusius dokumentus.

42. Lėšos išlaidoms, susijusioms su Garbės piliečio vardo suteikimu, skiriamos iš tam tikslui Savivaldybės biudžete numatytų asignavimų.

Plungės garbės piliečio vardo

suteikimo nuostatų


1 priedas

**Plungės Garbės piliečio ženklo projektas**

Plungės Garbės piliečio ženklas yra 48 mm ilgio ir 48 mm pločio, gaminamas iš sidabro ir auksuojamas.

Ažūrinio kryžiaus centre - Plungės rajono savivaldybės herbas, dengtas mėlynu emaliu. Kryžiaus tarpuose įkomponuotos puslankio juostelės, ant kurių per vidurį uždėti stilizuoti, reljefiniai kviečiai. Kitoje ženklo pusėje - reljefinis įrašas didžiosiomis raidėmis „Plungės garbės pilietis“ ir ženklo numeris. Ženklas kabinamas prie 40 mm pločio balto muaro austos juostos su mėlyna ir metalizuoto aukso juostelėmis kraštuose. Vyrams skirtas apdovanojimas kabinamas po kaklu, moterims – ant specialiai surištos kokardos.

Ženklo miniatiūra - tai tas pats, tik sumažintas ženklas: 21 mm ilgio ir 21 mm pločio. Kita pusė lygi, prie drabužių miniatiūra prisegama vienu segtuku.

****



Plungės garbės piliečio vardo

suteikimo nuostatų

2 priedas

**GARBĖS PILIEČIO VARDO**

**LIUDIJIMAS**

Šiuo dokumentu liudijama, kad

piliečiui (-ei)………………………………………………………………..........

(vardas, pavardė, tėvo vardas)

20.. metais Plungės rajono savivaldybės tarybos 20…m. …...... d. sprendimu Nr. …..

suteiktas Plungės garbės piliečio vardas.

Savivaldybės meras

(data, vieta)

V. A.

PATVIRTINTA

Plungės rajono savivaldybės

tarybos 2021 m. gruodžio 27 d.

sprendimu Nr. T1-329

**PLUNGĖS RAJONO SAVIVALDYBĖS MERO PADĖKOS RAŠTO SKYRIMO TVARKA**

**I SKYRIUS**

**BENDROSIOS NUOSTATOS**

1. Apdovanojimų Plungės rajono savivaldybės mero (toliau – Meras) padėkos raštais (toliau – Padėkos raštas) tvarka reglamentuoja Padėkos raštų skyrimo bei teikimo tvarką.

**II SKYRIUS**

**PADĖKOS RAŠTO SKYRIMAS**

1. Padėkos raštas gali būti skiriamas Lietuvos Respublikos fiziniams ar juridiniams asmenims, asociacijoms ir užsieniečiams pagerbti (toliau – asmenys).
2. Padėkos raštus gali gauti asmenys už:
   1. nuopelnus, garsinančius Plungės rajoną;
   2. humanitarinę pagalbą;
   3. gerą ir ilgametį darbą;
   4. nuopelnus valstybės tarnyboje, kultūros, mokslo ir švietimo, verslo ir gamybos, sveikatos ir socialinės apsaugos, sporto, ūkio bei kitose srityse;
   5. svarų indėlį įgyvendinant savivaldybės socialines programas;
   6. kitą veiklą, darbą ar poelgius, kurie yra visuomeniškai reikšmingi.
3. Padėkos raštais gali būti apdovanojamos motinos, pagimdžiusios ir užauginusios bei gerai išauklėjusios 5 ir daugiau vaikų.
4. Padėkos raštai gali būti skiriami valstybinių švenčių progomis, rajono švenčių, jubiliejinių iškilmių ar kitomis progomis.
5. Padėkos raštas, kuriuo apdovanojama jubiliejaus ar kitomis progomis, parengiamas A4 formato specialiojoje su valstybės vėliavos spalvų juosta ir Plungės rajono savivaldybės simbolika apipavidalintoje vinjetėje, įrėminamas ar įdedamas į specialų aplanką.
6. Padėkos raštai negali būti teikiami asmenims, jei jie teisti už tyčinius nusikaltimus arba turi galiojančias administracines ar drausmines nuobaudas.
7. Padėkos raštai iškilmingai įteikiami mero, mero pavaduotojo arba jų įgalioto asmens.

**III SKYRIUS**

**PADĖKOS RAŠTŲ TEIKIMO TVARKA**

1. Sprendimą dėl apdovanojimo Padėkos raštu priima meras savo potvarkiu, kurį parengia Savivaldybės administracijos Protokolo skyrius.
2. Kandidatus mero apdovanojimams gali siūlyti Savivaldybės taryba, komitetai, komisijos, savivaldybės įstaigos, įmonės bei organizacijos, valstybės institucijos, asociacijos, Savivaldybės administracija.
3. Teikimą skirti mero apdovanojimą pristatyti Protokolo skyriui reikia ne vėliau kaip prieš 10 dienų iki apdovanojimo dienos. Jame pateikiama kandidato trumpa biografija, nuopelnų aprašymas, nurodoma, kokia proga siekiama apdovanoti. Už apdovanojimui teikiamų asmenų duomenų tikrumą atsako juos teikiančios įstaigos, įmonės bei organizacijos, institucijos, asociacijos, Savivaldybės administracijos padaliniai.

**IV SKYRIUS**

**BAIGIAMOSIOS NUOSTATOS**

1. Ši Tvarka gali būti keičiama, tikslinama ir pildoma Savivaldybės tarybos sprendimu.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_