|  |
| --- |
| **HerbasPLUNGĖS RAJONO SAVIVALDYBĖS**  **TARYBA** |
| **SPRENDIMAS** |
| **DĖL SKOLŲ IR NUOSTOLIŲ PRIPAŽINIMO BEVILTIŠKAIS IR JŲ NURAŠYMO** |
| 2021 m. gruodžio 27 d. Nr. T1-309  Plungė |

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, Skolų pripažinimo beviltiškomis, jų nurašymo, apskaitos ir inventorizavimo Plungės rajono savivaldybės biudžetinėse įstaigose tvarkos aprašo, patvirtinto Plungės rajono savivaldybės tarybos 2015 m. gruodžio 23 d. sprendimu Nr. T1-331, III skyriaus 20 punktu, atsižvelgdama į Plungės rajono savivaldybės administracijos Beviltiškų skolų nurašymo nagrinėjimo komisijos 2021 m. lapkričio 30 d. ir 2021 m. gruodžio 8 d. siūlymus (posėdžių protokolai Nr. 4 ir Nr. 5), Plungės rajono savivaldybės taryba n u s p r e n d ž i a:

1. Pripažinti beviltiška ir leisti iš Plungės rajono savivaldybės administracijos apskaitos nurašyti žemės ūkio gamybos kooperatyvo „Varkaliai“ (įmonės kodas 169991458) nepriteistą skolos dalį – 1 336,66 Eur (vieną tūkstantį tris šimtus trisdešimt šešis eurus 66 ct).

2. Pripažinti beviltiška ir leisti iš Plungės lopšelio-darželio „Saulutė“ apskaitos nurašyti X. X skolą - 371,38 Eur (tris šimtus septyniasdešimt vieną eurą ir 38 ct) - Plungės lopšeliui-darželiui „Saulutė“ už dukros X. X. ir sūnaus X. X. ugdymą, kuriai suėjęs mokesčio priverstinio išieškojimo senaties terminas.

3. Pripažinti beviltiškais ir leisti iš Plungės sporto ir rekreacijos centro apskaitos nurašyti trumpalaikių gautinų sumų fondo sąskaitoje apskaitomus nuostolius - 3 046,93 Eur (tris tūkstančius keturiasdešimt šešis eurus 93 ct) - dėl 2009 m. įvykdytos motorinės valties ZODIAK, Nr. KL8270, su motoru YAMAHA, 25 AJ, vagystės.

Savivaldybės meras Audrius Klišonis