**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL PLUNGĖS RAJONO SAVIVALDYBĖS TARYBOS 2021 M. GEGUŽĖS 13 D. SPRENDIMO NR. T1-127 „DĖL PRITARIMO TEIKTI PROJEKTĄ „PLUNGĖS GELEŽINKELIO STOTIES PRIVAŽIAVIMO KELIO NR. 17 KAPITALINIS REMONTAS“ IR LĖŠŲ SKYRIMO“ PAKEITIMO**

2021 m. gruodžio 27 d. Nr. T1-315

Plungė

Plungės rajono savivaldybės taryba n u s p r e n d ž i a:

Pakeisti Plungės rajono savivaldybės tarybos 2021 m. gegužės 13 d. sprendimą Nr. T1-127 „Dėl pritarimo teikti projektą „Plungės geležinkelio stoties privažiavimo kelio Nr. 17 kapitalinis remontas“ ir lėšų skyrimo“:

1. Pakeisti sprendimo 2 punktą ir išdėstyti jį taip:

„2. Įsipareigoti, gavus LR ekonomikos ir inovacijų ministerijos finansavimą Projektui įgyvendinti, infrastruktūros įrengimo ir (ar) sutvarkymo, ir (ar) investicinio žemės sklypo vystymo prašomų tinkamų finansuoti išlaidų sumos pagal paraišką dalį, numatytą paraiškoje einamaisiais metais, kurios nepadengia Projektui skiriamo finansavimo lėšos pagal Investicinio žemės sklypo, iki kurio ribos ir (ar) kurio ribose įrengiama ir (ar) sutvarkoma infrastruktūra, kriterijų, ir infrastruktūros iki investicinio žemės sklypo ribos ir (ar) jo ribose įrengimo ir (ar) sutvarkymo, ir (ar) investicinio žemės sklypo vystymo valstybės (savivaldybės) lėšomis tvarkos aprašą (toliau - Aprašas), finansuoti Savivaldybės biudžeto lėšomis. Padengti iki 50 procentų Paraiškoje nenumatytų tinkamų ir netinkamų finansuoti, tačiau Projektui įgyvendinti būtinų išlaidų, kurių nepadengia Projekto finansavimas.“

2. Papildyti sprendimą 4 ir 5 punktais:

„4. Sutikti, kad Projekto veiklos būtų įgyvendinamos valstybės valdomame turte - Plungės geležinkelio stoties privažiavimo kelias Nr. 17 (unikalus Nr. 4400-0457-5070) yra valstybės turtas, esantis valstybinės žemės sklypuose (unikalus Nr. 4400-0496-9800 ir Nr. 4400-4147-2926), kuriuos patikėjimo teise valdo AB „LTG Infra“, - ir kad Projekto įgyvendinimo metu ir jį įgyvendinus - atlikus Plungės geležinkelio stoties privažiavimo kelio Nr. 17 kapitalinio remonto darbus - kelio nuosavybės statusas ir valdytojas išliks nepakitę – kelias toliau bus valstybės turtas, patikėjimo teise valdomas AB „LTG Infra“.“

„5. Sutikti, kad AB „LTG Infra“ Projektų veiklų įgyvendinimui skirtų ne mažiau 50 proc. Projekto veikloms įgyvendinti reikalingų išlaidų sumos.“

Savivaldybės meras Audrius Klišonis