**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL GYVENTOJŲ INICIATYVŲ, SKIRTŲ GYVENAMAJAI APLINKAI IR VIEŠAJAI INFRASTRUKTŪRAI GERINTI IR KURTI, PROJEKTŲ IDĖJŲ ATRANKOS IR FINANSAVIMO TVARKOS APRAŠO PATVIRTINIMO**

2021 m. gruodžio 27 d. Nr. T1-319

Plungė

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Plungės rajono savivaldybės taryba nusprendžia:

Patvirtinti Gyventojų iniciatyvų, skirtų gyvenamajai aplinkai ir viešajai infrastruktūrai gerinti ir kurti, projektų idėjų atrankos ir finansavimo tvarkos aprašą (pridedama).

Savivaldybės meras Audrius Klišonis

PATVIRTINTA

Plungės rajono savivaldybės

tarybos 2021 m. gruodžio 27 d.

sprendimu Nr. T1-319

**GYVENTOJŲ INICIATYVŲ, SKIRTŲ GYVENAMAJAI APLINKAI IR VIEŠAJAI INFRASTRUKTŪRAI GERINTI IR KURTI, PROJEKTŲ IDĖJŲ ATRANKOS IR FINANSAVIMO TVARKOS APRAŠAS**

**I SKYRIUS**

**BENDROSIOS NUOSTATOS**

1. Gyventojų iniciatyvų, skirtų gyvenamajai aplinkai ir viešajai infrastruktūrai gerinti ir kurti, projektų idėjų atrankos ir finansavimo tvarkos aprašas (toliau – Tvarkos aprašas) nustato Plungės rajono savivaldybės (toliau – Savivaldybė) biudžeto lėšomis finansuojamų savivaldybės gyventojų inicijuotų projektų viešosiose erdvėse idėjų pasiūlymų teikimo, vertinimo, atrankos, lėšų skyrimo, projektų įgyvendinimo tvarką.
2. Savivaldybės gyventojų projektų idėjų, skirtų gyvenamajai aplinkai ir viešajai infrastruktūrai gerinti ir kurti, finansavimo tikslas – didinti piliečių įtraukimo į Savivaldybės biudžeto formavimą galimybes. Pagrindiniai uždaviniai yra skatinti piliečių iniciatyvas savivaldybėje, gerinti ir stiprinti vietinės valdžios ryšius su gyventojais, aktyvinti gyventojų dalyvavimą, atnaujinant viešąsias erdves, skatinti diskusijas savivaldybės plėtros tema.

3. Savivaldybės gyventojų projektų idėjos, skirtos gyvenamajai aplinkai ir viešajai infrastruktūrai gerinti ir kurti, įgyvendinamos kasmet, numatant tam priemonę Savivaldybės strateginiame veiklos plane ir lėšas Savivaldybės biudžete.

4. Tvarkos apraše vartojamos sąvokos:

4.1. **Pareiškėjas** – savivaldybėje gyvenamąją vietą deklaravęs gyventojas, ne jaunesnis nei 16 metų, siūlantis gyvenamajai aplinkai ir viešajai infrastruktūrai gerinti ir kurti projektų idėjas ir surinkęs ne mažiau nei 10 savivaldybėje gyvenamąją vietą deklaravusių gyventojų raštiškų pritarimų, palaikančių projekto idėjos pasiūlymą.

4.2. **Projektas** – laike apibrėžta kryptingos veiklos priemonių visuma, kurios tikslas – įgyvendinti Savivaldybės strateginį tikslą – Plungės rajonas – darnaus veiklumo parkas.

4.3. **Didelės apimties projektas** – nekomercinės paskirties infrastruktūrinis (išskyrus gatvių (kelių) ir jų elementų įrengimą, rekonstravimą ir remontą) projektas, įgyvendinamas iki 2 metų, kurio bendra įgyvendinimo vertė nuo 20,1 iki 60 tūkst. eurų.

4.4. **Mažos apimties projektas** – nekomercinės paskirties infrastruktūrinis (išskyrus gatvių (kelių) ir jų elementų įrengimą, rekonstravimą ir remontą) projektas, įgyvendinamas iki einamųjų metų pabaigos, kurio bendra įgyvendinimo vertė neviršija 20 tūkst. eurų.

4.5. **Projekto idėjos pasiūlymas** – pagal Savivaldybės tarybos patvirtintą formą (Tvarkos aprašo 1 priedas) parengtas dokumentas su priedais, kurį pateikia Pareiškėjas, išdėstydamas idėją.

4.6. **Balsavimas už projektų įgyvendinimą** – gyventojų balsavimas internetu (ar kitomis kvietime teikti projektų idėjų pasiūlymus nurodytomis priemonėmis) už Pareiškėjų pateiktus ir Tvarkos aprašo reikalavimus atitinkančius projektų idėjų pasiūlymus.

* 1. **Kvietimas teikti projekto idėjos pasiūlymus** (toliau – Kvietimas) – viešoje erdvėje (interneto svetainėje [www.plunge.lt](http://www.plunge.lt) ir Savivaldybės socialinio tinklo paskyroje) publikuojamas skelbimas, kuriame nurodama Projekto idėjos pasiūlymų pateikimo tvarka ir terminai.
  2. **Viešoji erdvė** – gyvenamosios vietovės urbanizuotos arba urbanizuojamos teritorijos erdvinės struktūros elementas, skirtas visuomenės bendriesiems interesams, ir Lietuvos valstybei nuosavybės teise priklausanti, Savivaldybei nuosavybės teise priklausanti žemė ar Savivaldybės ir Savivaldybės įstaigų kitais pagrindais valdoma žemė, kurios teritorija nėra teritorijų planavimo dokumentais priskirta konkrečiam subjektui.
  3. **Dailės kūriniai** – viešoje vietoje statomi ar įrengiami meniniai ir memorialiniai objektai.
  4. **Keliai** – inžinerinis statinys, skirtas transporto priemonių ir pėsčiųjų eismui. Kelio elementai yra šie: žemės sankasa, važiuojamoji dalis, kelkraščiai, skiriamoji juosta, kelio grioviai kitos vandens nuleidimo sistemos, sankryžos, autobusų sustojimo aikštelės, poilsio aikštelės, pėsčiųjų ir dviračių takai, kelio statiniai, techninės eismo reguliavimo priemonės, želdiniai, esantys kelio juostoje, kelio oro sąlygų stebėjimo ir transporto eismo apskaitos, apšvietimo ir kiti įrenginiai su šių elementų užimama žeme.

**II SKYRIUS**

**PROJEKTŲ IDĖJŲ PASIŪLYMŲ TEIKIMO TVARKA**

1. Projektų idėjų pasiūlymai teikiami ir gali būti vertinami trijose Projektų kategorijose:

5.1. Plungės miesto seniūnijoje įgyvendinamo Mažos apimties projekto, kurio bendra įgyvendinimo vertė neviršija 20 tūkst. eurų. Šiai projektų kategorijai gali būti skiriama ne daugiau kaip 20 proc. einamiesiems metams Savivaldybės biudžete priemonei „Dalyvaujamojo biudžeto įgyvendinimas“ numatytų lėšų;

5.2. Savivaldybės teritorijoje, išskyrus Plungės miesto seniūnijos teritoriją, įgyvendinamo Mažos apimties projekto, kurio bendra įgyvendinimo vertė neviršija 20 tūkst. eurų. Šiai projektų kategorijai gali būti skiriama ne daugiau kaip 20 proc. einamiesiems metams Savivaldybės biudžete priemonei „Dalyvaujamojo biudžeto įgyvendinimas“ numatytų lėšų;

5.3. Savivaldybės teritorijoje įgyvendinamo Didelės apimties projekto, kurio bendra įgyvendinimo vertė nuo 20,1 iki 60 tūkst. eurų. Šiai projektų kategorijai gali būti skiriama ne daugiau kaip 60 proc. einamiesiems metams Savivaldybės biudžete priemonei „Dalyvaujamojo biudžeto įgyvendinimas“ numatytų lėšų;

6. Projektų idėjų pasiūlymus gali teikti Savivaldybėje gyvenamąją vietą deklaravę ne jaunesni nei 16 metų gyventojai.

7. Projektų idėjų pasiūlymai teikiami vadovaujantis Tvarkos aprašu bei Kvietime nustatyta tvarka ir terminais. Kvietimas skelbiamas Savivaldybės interneto svetainėje [www.plunge.lt](http://www.plunge.lt) ir Savivaldybės socialinio tinklo paskyroje. Už Kvietimo paskelbimą, viešinimą yra atsakingas Strateginio planavimo ir investicijų skyrius.

8. Kvietime nurodoma:

8.1. savivaldybės gyventojų inicijuotų projektų, skirtų gyvenamajai aplinkai gerinti, įgyvendinimui suplanuota lėšų suma;

8.2. Projektų idėjų pasiūlymų priėmimo laikotarpis;

8.3. Projektų idėjų pasiūlymų teikimo adresas ir būdas;

8.4. Savivaldybės darbuotojo (-ų), atsakingo (-ų) už Kvietimą, konsultaciją Projekto idėjos klausimais, vardas ir pavardė, pareigos, telefono numeris, elektroninio pašto adresas;

8.5. kita reikalinga informacija.

9. Pareiškėjai Kvietime nustatyta tvarka ir terminais pateikia užpildytą nustatytos formos Projekto idėjos pasiūlymą (Tvarkos aprašo 1 priedas) ir privalomą pateikti kitą reikalingą informaciją.

10. Reikalavimai Projekto idėjos pasiūlymui:

10.1. prie Projekto idėjos pasiūlymo turi būti pateiktas Pritarimas projekto idėjai: 10 Savivaldybėje gyvenamąją vietą deklaravusių ir ne jaunesnių nei 16 metų gyventojų sąrašas (Tvarkos aprašo 2 priedas);

10.2. Projektas turi būti įgyvendinamas savivaldybės viešosiose erdvėse;

10.3. tai turi būti viešosios infrastruktūros (išskyrus gatvių (kelių) ir jų elementų įrengimą, rekonstravimą ir remontą) nekomercinis, gyvenamosios aplinkos gerinimo projektas;

10.4. Projekto sprendiniai neturi prieštarauti toje teritorijoje galiojantiems teritorijų planavimo dokumentams, jau patvirtintiems kitiems savivaldybės projektų sprendiniams, netrukdyti esamiems inžineriniams tinklams ir komunikacijų sistemoms eksploatuoti.

11. Projekto idėjos pasiūlyme ir Pritarime Projekto idėjai pateikti asmens duomenys bus naudojami patikrinti, ar pareiškėjas ir Pritarimą Projekto idėjai pateikę asmenys yra deklaravę gyvenamąją vietą Plungės rajono savivaldybės teritorijoje.

12. Pareiškėjas turi teisę Projekto idėjos pasiūlymą atsiimti bet kuriuo metu iki viešos atrankos paskelbimo pradžios.

**III SKYRIUS**

**PROJEKTŲ IDĖJŲ PASIŪLYMŲ VERTINIMAS IR ATRANKA**

13. Pateikti Projektų idėjų pasiūlymai vertinami pasibaigus jų priėmimo terminui.

14. Pateikti Projektų idėjų pasiūlymai vertinami dviem etapais:

14.1. administracinės atitikties vertinimas;

14.2. vieša atranka.

15. Projektų idėjų pasiūlymų administracinės atitikties vertinimas atliekamas ne ilgiau kaip per vieną mėnesį nuo Kvietime nustatyto Projektų idėjų pasiūlymų pateikimo termino.

16. Administracinės atitikties vertinimo metu įvertinama, ar:

16.1. Projekto idėjos pasiūlymas ir prie jo pridėti dokumentai gauti iki Projekto idėjos pasiūlymo pateikimo termino pabaigos;

16.2. Projekto idėjos pasiūlymas pateiktas patvirtintomis formomis;

16.3. Projekto idėjos pasiūlymas užpildytas lietuvių kalba;

16.4. pateikti visi Kvietime nurodyti kartu su Projekto idėjos pasiūlymu privalomi pateikti dokumentai;

16.5. Projekto veiklomis sukurti rezultatai nebus naudojami komerciniais tikslais;

16.6. Pareiškėjas ir Projekto idėjai pritariantys gyventojai yra savivaldybėje gyvenamąją vietą deklaravę ne jaunesni nei 16 metų gyventojai;

16.7. Projekto idėjos įgyvendinamos savivaldybės viešojoje erdvėje;

16.8. Projekto idėjos pasiūlyme pateiktas išlaidų pagrįstumas yra realus;

16.9. Projekto idėjos yra techniškai įgyvendinamos Projekto idėjos pasiūlyme nurodytoje vietoje ir netrukdo esamiems inžineriniams tinklams ir komunikacijų sistemoms eksploatuoti;

16.10. Projekto sprendiniai neprieštarauja toje teritorijoje galiojantiems teritorijų planavimo dokumentams, jau patvirtintiems kitiems savivaldybės projektų sprendiniams, ir atitinka teisės aktų reikalavimus;

16.11. Projekto idėjos pasiūlyme numatant dailės kūrinių įrengimą yra gautas monumentaliosios dailės kūrinio pastatymo leidimas pagal Plungės rajono savivaldybės monumentaliosios dailės kūrinių statymo ir jų priežiūros tvarkos aprašą.

17. Projektų idėjų administracinės atitikties vertinimą atlieka:

17.1. Strateginio planavimo ir investicijų skyrius – 16.1.–16.5. papunkčiuose išvardintų sąlygų;

17.2. seniūnija (pagal Projekto įgyvendinimo vietą) – 16.6. papunktyje išvardintų sąlygų;

17.3. Architektūros ir teritorijų planavimo skyrius – 16.7., 16.10., 6,11. papunkčiuose išvardintų sąlygų;

17.4. Vietos ūkio skyrius – 16.8. – 16.9. papunkčiuose išvardintų sąlygų.

18. Jei Projekto idėjos pasiūlyme pateikta neišsami ar netiksli informacija, ir vertintojas negali tinkamai įvertinti paraiškos administracinės atitikties ir tinkamumo, jis turi teisę paprašyti Pareiškėjo per 3 darbo dienas pateikti trūkstamą informaciją ir dokumentus, papildyti ar patikslinti Projekto idėjos pasiūlyme pateiktą informaciją. Jei Pareiškėjas per 3 darbo dienas nuo šio prašymo gavimo prašomos informacijos ir dokumentų nepateikia arba pateikia ne visus prašomus dokumentus ir informaciją, vertintojas vertina paraišką remdamasis pateiktais dokumentais.

19. Pateikti svarstyti dokumentai Pareiškėjams negrąžinami.

20. Laikoma, kad Projektų idėjų pasiūlymai įvertinti teigiamai, jeigu tenkina visas administracinės atitikties vertinimo sąlygas, nurodytas Tvarkos aprašo 16.1–16.11 papunkčiuose. Projektų idėjų pasiūlymai, teigiamai įvertinti pagal administracinę atitiktį, apibendrinami ir teikiami viešai atrankai (neteikiant Projekto pareiškėjo ir Projektui pritarusių asmenų duomenų).

**IV SKYRIUS**

**GYVENTOJŲ PRITARIMAS SIŪLOMIEMS ĮGYVENDINTI PROJEKTAMS**

21. Projektų idėjos (be Projekto idėjos pareiškėjo ir pritarusiųjų Projekto idėjai asmens duomenų), atitinkančios Tvarkos apraše nurodytas administracinės atitikties sąlygas, paskelbiamos interneto svetainėje [www.plunge.lt](http://www.plunge.lt), ir vykdoma balsavimo procedūra. Projekto idėjos iniciatoriams Savivaldybės administracija sudaro galimybę visuomenei pristatyti inicijuojamą Projektą.

22. Savivaldybėje gyvenamąją vietą deklaravę gyventojai, ne jaunesni nei 16 metų, pritarimą Projektų įgyvendinimui išreiškia balsavimu.

23. Balsavimas vyksta elektroniniu būdu 30 kalendorinių dienų nuo jo paskelbimo Kvietime nurodytu adresu. Neturint galimybės balsuoti elektroniniu būdu, balsuoti galima atvykus į Kvietime nurodytas vietas, užpildant nustatytos formos balsavimo kortelę.

24. Balsuojantis asmuo turi duoti sutikimą naudoti asmens duomenis. Šie duomenys viešai neskelbiami ir naudojami tik balsuojančiam asmeniui identifikuoti ir patikrinti, kiek kartų asmuo balsavo.

25. Balsuojant kortele, nurodomi: asmens kodas, vardas, pavardė, deklaruota gyvenamoji vieta ir pasirašoma.

26. Balsuojant elektroniniu būdu, nurodomi: asmens kodas, vardas, pavardė, deklaruota gyvenamoji vieta.

27. Vienas gyventojas turi teisę balsuoti ne daugiau kaip už tris Projektus, atiduodamas po vieną balsą už kiekvieną Projektą.

28. Balsavus kelis kartus elektroniniu būdu, galioja paskutinis balsavimas.

29. Balsavus elektroniniu būdu ir užpildžius balsavimo kortelę, galioja elektroniniu būdu užpildytas balsas.

30. Užpildžius kelias balsavimo korteles, nė vienas balsas neįskaitomas.

31. Prireikus nustatyti, ar balsavusieji asmenys yra savivaldybėje gyvenamąją vietą deklaravę gyventojai, jų pateikti asmens duomenys gali būti patikrinami Gyventojų registro duomenų bazėje. Patikrinimą atlieka seniūnijos (pagal Projekto įgyvendinimo vietą).

**V SKYRIUS**

**PROJEKTŲ FINANSAVIMAS**

32. Daugiausiai gyventojų balsų surinkę Projektai įgyvendinami  tik tada, kai surenka minimalų balsų skaičių – 1 % balsų nuo atitinkamoje einamųjų metų sausio 1 d. (pagal seniūnijų pateiktus duomenis) seniūnijoje gyvenamąją vietą deklaravusių asmenų skaičiaus.

33. Savivaldybės administracijos direktoriaus įsakymu patvirtinamas daugiausiai balsų surinkusių Projektų sąrašas ir skirtas finansavimas.

34. Projektus įgyvendina savivaldybės administracija. Savivaldybės administracijos direktoriaus įsakymu tvirtinamame Projektų sąraše nurodomas Savivaldybės administracijos skyriaus, kuris vykdys Projektą, pavadinimas.

35. Projektų įgyvendinama tiek, kad neviršytų Savivaldybės biudžete patvirtintų lėšų.

36. Projektai 100 proc. finansuojami Savivaldybės biudžeto lėšomis.

37. Savivaldybės administracijos direktoriaus įsakymu patvirtinti Projektai ir jų aprašymai viešai skelbiami Savivaldybės interneto svetainėje [www.plunge.lt](http://www.plunge.lt) .

**VI SKYRIUS**

**BAIGIAMOSIOS NUOSTATOS**

38. Asmens duomenys naudojami tik gavus asmens sutikimą juos naudoti. Asmens duomenys naudojami tik Tvarkos apraše numatytoms procedūroms vykdyti. Asmens duomenys tvarkomi ir saugomi vadovaujantis 2016 m. balandžio 27 d. Europos Parlamento ir Tarybos reglamentu (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas), Lietuvos Respublikos asmens duomenų teisinės apsaugos įstatymu ir kitais teisės aktais, reglamentuojančiais asmens duomenų tvarkymą ir apsaugą, laikymąsi ir įgyvendinimą.

39. Tvarkos aprašo įgyvendinimą organizuoja Savivaldybės administracijos direktorius.

40. Projektų vykdymo ir lėšų panaudojimo vertinimą atlieka Savivaldybės Kontrolės ir audito tarnyba, Centralizuoto vidaus audito skyrius, vadovaudamiesi jų veiklą reglamentuojančiais teisės aktais.

41. Tvarkos aprašas gali būti keičiamas, papildomas ar pripažįstamas netekusiu galios Savivaldybės tarybos sprendimu.

\_\_\_\_\_\_\_\_\_\_\_\_\_\_\_

Gyventojų projektų idėjų, skirtų

gyvenamajai aplinkai ir viešajai

infrastruktūrai gerinti ir kurti, atrankos ir

finansavimo tvarkos aprašo

1 priedas

**PROJEKTO IDĖJOS PASIŪLYMAS**

\_\_\_\_\_\_\_\_\_\_\_\_\_\_\_\_\_\_\_\_\_

(Data)

|  |  |  |
| --- | --- | --- |
| Mažos apimties projektas iki 20 tūkst. eurų (įgyvendinamas Plungės miesto seniūnijoje) | Mažos apimties projektas iki 20 tūkst. eurų (įgyvendinamas Plungės rajono savivaldybėje, išskyrus Plungės miesto seniūniją) | Didelės apimties projektas nuo 20,1 tūkst. eurų iki 60,0 tūkst. eurųF |

## Bendra informacija apie projektą ir pareiškėją

|  |
| --- |
| **1.1. Projekto pavadinimas** |

|  |  |
| --- | --- |
| **1.2. Pareiškėjas(-a)** *(Plungės rajono savivaldybės gyventojas (-a), turintis (-i) 16 metų ir deklaravęs (-usi) gyvenamąją vietą Plungės rajono savivaldybėje)* | |
| Vardas ir pavardė, asmens kodas, deklaruota gyvenamoji vieta |  |
| Kontaktai (adresas, telefono numeris, el. p.) |  |

|  |
| --- |
| **1.3. Projekto įgyvendinimo vieta** |

1. **Projekto aprašymas (santrauka)**

|  |
| --- |
| **2.1. Projekto tikslas, tikslinė grupė, sprendžiama problema** (*ne daugiau kaip 0,5 psl.)* |
| **2.2. Projekto rezultatai, jų nauda savivaldybės gyventojams** |

1. **Preliminari Projekto sąmata\***

|  |  |  |
| --- | --- | --- |
| **Išlaidų pavadinimas** | **Planuojama išlaidų suma, eurais** | **Išlaidų pagrindimas** |
|  |  |  |
|  |  |  |
|  |  |  |
|  |  |  |
|  |  |  |
| **Iš viso:** |  |  |

\* Lentelėje nurodomi konkretūs gaminiai, statybinės medžiagos, statybiniai darbai ar projektavimo paslaugos (kai privalomas statybą leidžiantis dokumentas).

1. **Pasiūlymo priedai**

|  |  |  |
| --- | --- | --- |
| **Eil. Nr.** | **Priedo pavadinimas** *(pvz., nuotraukos, ekspertų nuomonės, rekomendacijos, vizualizacijos, brėžiniai, schemos ar kita informacija, papildanti Projekto aprašymą)* | **Priedo lapų skaičius** |
| **1.** |  |  |
| **2.** |  |  |
| **3.** |  |  |
| **4.** |  |  |

1. **Pasirašydamas (-a) šią formą, patvirtinu, kad:**

5.1. Šiame pasiūlyme ir prie jo pridėtuose dokumentuose pateikta informacija yra teisinga.

5.2. Sutinku, kad informacija apie mano pateiktą pasiūlymą būtų skelbiama Plungės rajono savivaldybės interneto svetainėje [www.plunge.lt](http://www.plunge.lt) ir (ar) kitoje viešoje erdvėje.

5.3. Esu informuotas (-a), jog Plungės rajono savivaldybės administracija (toliau – Administracija), tvarkydama asmens duomenis, veikia kaip duomenų valdytojas. Plungės rajono savivaldybė (toliau – Savivaldybė) asmens duomenis tvarko, vadovaudamasi BDAR 6 straipsnio 1 dalies e punktu šiais tikslais ir pagrindais: savivaldybės gyventojų projektų idėjų, skirtų gyvenamajai aplinkai ir viešajai infrastruktūrai gerinti ir kurti, finansavimo tikslais, kurie nustatyti Tvarkos apraše, nustatant Projekto teikėjo tapatybę bei deklaruotos gyvenamosios vietos adresą.

5.4. Esu informuotas (-a), jog turiu šias duomenų subjekto teises: teisę susipažinti su savo duomenimis ir kaip jie yra tvarkomi; teisę reikalauti ištaisyti arba, atsižvelgiant į asmens duomenų tvarkymo tikslus, papildyti neišsamius asmens duomenis; teisę prašyti savo duomenis sunaikinti arba sustabdyti savo duomenų tvarkymo veiksmus (išskyrus saugojimą); teisę prašyti, kad asmens duomenų tvarkymas būtų apribotas; teisę į duomenų perkėlimą; teisę pateikti skundą Valstybinei duomenų apsaugos inspekcijai; teisę atšaukti sutikimą. Suprantu, kad mano teisės gali būti įgyvendintos tik nustačius mano tapatybę, taip pat kiekvienu konkrečiu atveju įvertinus mano prašymo pagrįstumą.

5.5. Savivaldybė gali teikti mano asmens duomenis informacinių sistemų ir registrų valdytojams arba iš jų duomenis gauti tiek, kiek tai būtina mano Projektui įvykdyti. Duomenys gali būti teikiami arba gaunami iš informacinių sistemų ir registrų, aprašytų Asmens duomenų tvarkymo Plungės rajono savivaldybės administracijoje taisyklių 5 priede.

5.6. Esu informuotas (-a), kad Savivaldybė gali teikti ir gauti mano asmens duomenis kitoms valstybės ar savivaldos institucijoms ar įstaigoms, paslaugų teikėjams tiek, kiek tai būtina mano Projektui įvykdyti.

Administracijos atsakingo už duomenų apsaugą vyresniojo specialisto, į kurį galiu kreiptis dėl savo duomenų subjekto teisių įgyvendinimo bei kitų klausimų, telefonas (8 448) 73 143, elektroninis paštas [karolis.astreikis@plunge.lt](mailto:karolis.astreikis@plunge.lt).

Asmens duomenų saugojimo terminas yra toks, kaip nustatyta Bendrųjų dokumentų saugojimo terminų rodyklėje.

\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas) (vardas ir pavardė)

Gyventojų projektų idėjų, skirtų

gyvenamajai aplinkai ir viešajai

infrastruktūrai gerinti ir kurti

atrankos ir finansavimo tvarkos aprašo

2 priedas

**PRITARIMAS PROJEKTO IDĖJAI**

**Patvirtinu, kad esu Plungės rajono savivaldybės gyventojas, turintis 16 metų, ir esu susipažinęs su Projekto\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_idėja bei jai pritariu.**

*(Projekto pavadinimas)*

Pasirašydamas (-a) šią formą, patvirtinu, kad:

1. Esu informuotas (-a), jog Plungės rajono savivaldybės administracija (toliau – Administracija), juridinio asmens kodas 188714469, Vytauto g. 12, Plungė, tel. (8 448) 73 133, tvarkydama asmens duomenis, veikia kaip duomenų valdytojas. Plungės rajono savivaldybė (toliau – Savivaldybė) asmens duomenis tvarko, vadovaudamasi BDAR 6 straipsnio 1 dalies e punktu šiais tikslais ir pagrindais: savivaldybės gyventojų projektų idėjų, skirtų gyvenamajai aplinkai gerinti, finansavimo tikslais, kurie nustatyti Tvarkos apraše, nustatant Projekto idėjai pritarimą davusio asmens tapatybę bei deklaruotos gyvenamosios vietos adresą.

2. Esu informuotas (-a), jog turiu šias duomenų subjekto teises: teisę susipažinti su savo duomenimis ir kaip jie yra tvarkomi; teisę reikalauti ištaisyti arba, atsižvelgiant į asmens duomenų tvarkymo tikslus, papildyti neišsamius asmens duomenis; teisę prašyti savo duomenis sunaikinti arba sustabdyti savo duomenų tvarkymo veiksmus (išskyrus saugojimą); teisę prašyti, kad asmens duomenų tvarkymas būtų apribotas; teisę į duomenų perkėlimą; teisę pateikti skundą Valstybinei duomenų apsaugos inspekcijai; teisę atšaukti sutikimą. Suprantu, kad mano teisės gali būti įgyvendintos tik nustačius mano tapatybę, taip pat kiekvienu konkrečiu atveju įvertinus mano prašymo pagrįstumą.

3. Savivaldybė gali teikti mano asmens duomenis informacinių sistemų ir registrų valdytojams arba iš jų duomenis gauti tiek, kiek tai būtina Projektui įvykdyti. Duomenys gali būti teikiami arba gaunami iš informacinių sistemų ir registrų, aprašytų Asmens duomenų tvarkymo Plungės rajono savivaldybės administracijoje taisyklių 5 priede.

4. Esu informuotas (-a), kad Savivaldybė gali teikti ir gauti mano asmens duomenis kitoms valstybės ar savivaldos institucijoms ar įstaigoms, paslaugų teikėjams tiek, kiek tai būtina Projektui įvykdyti.

Administracijos atsakingo už duomenų apsaugą vyresniojo specialisto, į kurį galiu kreiptis dėl savo duomenų subjekto teisių įgyvendinimo bei kitų klausimų, telefonas (8 448) 73 143, elektroninis paštas [karolis.astreikis@plunge.lt](mailto:karolis.astreikis@plunge.lt).

Asmens duomenų saugojimo terminas yra toks, kaip nustatyta Bendrųjų dokumentų saugojimo terminų rodyklėje.

|  |  |  |  |
| --- | --- | --- | --- |
| **Eil. Nr.** | **Vardas, pavardė, gimimo data** | **Deklaruota gyvenamoji vieta** | **Parašas** |
| **1.** |  |  |  |
| **2.** |  |  |  |
| **3.** |  |  |  |
| **4.** |  |  |  |
| **5.** |  |  |  |
| **6.** |  |  |  |
| **7.** |  |  |  |
| **8.** |  |  |  |
| **9.** |  |  |  |
| **10.** |  |  |  |

\_\_\_\_\_\_\_\_\_\_\_\_\_\_\_\_\_\_\_