**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL PRITARIMO TEIKTI PROJEKTUS SPORTO RĖMIMO FONDO LĖŠOMS GAUTI IR DALINIAM PROJEKTŲ FINANSAVIMUI**

2021 m. gruodžio 27 d. Nr. T1-312

Plungė

Vadovaudamasi Lietuvos Respublikos vietos savivaldos įstatymo 16 straipsnio 2 dalies 17 punktu, Sporto rėmimo fondo lėšomis finansuojamų sporto projektų finansavimo tvarkos aprašu, patvirtintu Lietuvos Respublikos Vyriausybės 2019 m. sausio 23 d. nutarimu Nr. 85 „Dėl Sporto rėmimo fondo lėšų paskirstymo proporcijų, Sporto rėmimo fondo administravimui skirtų lėšų dalies nustatymo ir Sporto rėmimo fondo lėšomis finansuojamų sporto projektų finansavimo tvarkos aprašo patvirtinimo“, Plungės rajono savivaldybės taryba n u s p r e n d ž i a:

Pritarti Plungės rajono savivaldybės ugdymo įstaigų projektų teikimui Sporto rėmimo fondo lėšoms gauti ir, laimėjus konkursus, – daliniam projektų finansavimui Savivaldybės biudžeto lėšomis:

1. Plungės Senamiesčio mokyklos projektui „Moderni stalo žaidimo aikštelė“ ir 10 proc. jo vertės finansavimui.

2. Plungės „Ryto“ pagrindinės mokyklos projektui „Lauko treniruokliai bendruomenei“ ir 10 proc. jo vertės finansavimui.

3. Plungės „Saulės“ gimnazijos teikiamam projektui pagal veiklos sritį „Sporto inventoriaus ir įrangos įsigijimas“ ir 10 proc. jo vertės finansavimui.

4. Plungės r. Liepijų mokyklos teikiamam projektui pagal veiklos sritį „Esamų sporto paskirties pastatų arba sporto paskirties inžinerinių statinių plėtrai, priežiūrai ir remontui“ ir 10 proc. jo vertės finansavimui.

Savivaldybės meras Audrius Klišonis