**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL PLUNGĖS RAJONO SAVIVALDYBĖS INFRASTRUKTŪROS PLĖTROS ĮMOKOS TARIFŲ NUSTATYMO IR PLUNGĖS RAJONO SAVIVALDYBĖS INFRASTRUKTŪROS PLĖTROS ĮMOKOS MOKĖJIMO IR ATLEIDIMO NUO JOS MOKĖJIMO TVARKOS APRAŠO PATVIRTINIMO**

2021 m. gruodžio 27 d. Nr. T1-313

Plungė

Vadovaudamasi Lietuvos Respublikos savivaldybių infrastruktūros plėtros įstatymo 4 straipsnio 2 dalimi ir 14 straipsnio 4 dalimi, Plungės rajono savivaldybės taryba n u s p r e n d ž i a:

1. Patvirtinti Plungės rajono savivaldybės infrastruktūros plėtros įmokos mokėjimo ir atleidimo nuo jos mokėjimo tvarkos aprašą (pridedama).
2. Plungės rajono savivaldybės teritorijoje savivaldybės infrastruktūros plėtros įmokos tarifo (T) dydis (Eur/m2) nustatomas vadovaujantis Lietuvos Respublikos Vyriausybės patvirtintoje Savivaldybės infrastruktūros plėtros įmokos nustatymo metodikoje pateiktomis formulėmis.
3. Nustatyti savivaldybės infrastruktūros plėtrai D(žpnpin) diferencijuoti pagal pagrindinę žemės ir (ar) pastatų naudojimo paskirtį šiuos koeficientus:
   1. žemės ūkio paskirties žemės sklypams miesto ir miestelių ribose – 1, kitoje teritorijoje – 1;
   2. miškų ir vandens ūkio paskirties žemės sklypams miesto ir miestelių ribose – 1, kitoje teritorijoje – 1;
   3. vandens ūkio paskirties žemės sklypui miesto ir miestelių ribose – 1, kitoje teritorijoje – 1;
   4. konservacinės paskirties žemės sklypui miesto ir miestelių ribose – 1, kitoje teritorijoje – 1;
   5. kitos paskirties žemės sklypui:
      1. vienbučių ir dvibučių gyvenamųjų pastatų teritorijų miesto ir miestelių ribose – 2, kitoje teritorijoje – 2;
      2. daugiabučių gyvenamųjų pastatų ir bendrabučių teritorijų miesto ir miestelių ribose – 0,5, kitoje teritorijoje – 2;
      3. visuomeninės paskirties teritorijų miesto ir miestelių ribose – 0,5, kitoje teritorijoje – 0,5;
      4. pramonės ir sandėliavimo objektų teritorijų miesto ir miestelių ribose – 0,75, kitoje teritorijoje – 0,75;
      5. komercinės paskirties objektų teritorijų miesto ir miestelių ribose – 0,5, kitoje teritorijoje – 0,5;
      6. rekreacinių teritorijų miesto ir miestelių ribose – 1, kitoje teritorijoje – 1;
      7. kitiems žemės sklypams pagal naudojimo būdą su atitinkamos paskirties statiniais miesto ir miestelių ribose – 2, kitoje teritorijoje – 2.
4. Nustatyti diferencijavimą pagal savivaldybės infrastruktūros išvystymo lygį, numatytą teritorijų planavimo dokumentuose D(išvystin), kuriais suplanuota inžinerinė infrastruktūra, ar strateginio planavimo dokumentuose, šiuos koeficientus:
   1. neurbanizuojamos teritorijos funkcinėms zonoms:
      1. miškų ir miškingų teritorijų zonai miesto ir miestelių ribose – 2, kitoje teritorijoje – 2;
      2. žemės ūkio teritorijų zonai:
         1. specializuotų ūkių ir žemės ūkio teritorijų zonai miesto ir miestelių ribose – 1, kitoje teritorijoje – 0,1;
         2. rekreacinio naudojimo žemės ūkio teritorijų zonai miesto ir miestelių ribose – 2, kitoje teritorijoje – 1,5;
      3. vandenų zonai miesto ir miestelių ribose – 1, kitoje teritorijoje – 1;
      4. konservacinės teritorijos zonai miesto ir miestelių ribose – 1, kitoje teritorijoje – 1;
   2. urbanizuotos ir urbanizuojamos teritorijos funkcinei zonai:
      1. gyvenamajai zonai:
         1. ekstensyvaus užstatymo intensyvumo gyvenamajai zonai kitoje teritorijoje – 2;
         2. intensyvaus užstatymo gyvenamajai zonai miesto ir miestelių ribose – 1;
      2. sodininkų bendrijų zonai:
         1. sodininkų bendrijų zonai (kai pagal savivaldybių bendruosius planus numatoma konversija) – miesto ir miestelių ribose – 1, kitoje teritorijoje – 1;
         2. sodininkų bendrijų zonai (kai pagal savivaldybių bendruosius planus konversija nenumatoma) miesto ir miestelių ribose – 2, kitoje teritorijoje – 2;
      3. pramonės ir sandėliavimo zonai miesto ir miestelių ribose – 0,55, kitoje teritorijoje – 0,55;
      4. inžinerinės infrastuktūros zonai miesto ir miestelių ribose – 0,1, kitoje teritorijoje – 1;
      5. inžinerinės infrastuktūros koridorių zonai miesto ir miestelių ribose – 0,1, kitoje teritorijoje – 1;
      6. bendro naudojimo erdvių, atskirųjų želdynų zonai:
         1. intensyviai naudojamų želdynų zonai miesto ir miestelių ribose – 0,5, kitoje teritorijoje – 0,5;
         2. ekstensyviai naudojamų želdynų zonai miesto ir miestelių ribose – 1,5, kitoje teritorijoje – 1,5;
   3. teritorijų planavimo dokumentuose nustatytoms kitoms, nenurodytoms sprendimo 5.1. ir 5.2 papunkčiuose, specifinėms funkcinėms zonoms koeficientai miesto ir miestelių ribose – 1, kitoje teritorijoje – 2.
5. Nustatyti diferencijavimui pagal savivaldybės infrastruktūros plėtros poreikį, numatytą teritorijų planavimo dokumentuose D(plėtrin), kuriais suplanuota savivaldybės inžinerinė infrastruktūra, ar strateginio planavimo dokumentuose, koeficiento reikšmę, lygią 1.
6. Nustatyti savivaldybės infrastruktūros įmokos tarifo (T) dydžiui (Eur/m2) apskaičiuoti inžinerinės savivaldybės infrastruktūros plėtros išlaidų dydį (Vin) – 3,88 Eur/m2.
7. Nustatyti, kad savivaldybės infrastruktūros įmokos tarifas socialinės savivaldybės infrastruktūros plėtrai (T2) lygus 0.
8. Nustatyti savivaldybės infrastruktūros įmokos tarifą (T), taikomą I ir II grupės nesudėtingiesiems inžineriniams statiniams – 0 Eur/m2.
9. Nustatyti savivaldybės infrastruktūros įmokos tarifą (T), taikomą I ir II grupės nesudėtingiesiems pastatams, kurių statybai nereikalingas statybą leidžiantis dokumentas – 0 Eur/m2.
10. Nustatyti, kad šis sprendimas įsigalioja 2022 m. sausio 1 d.
11. Šis sprendimas skelbiamas Teisės aktų registre ir gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras Audrius Klišonis

PATVIRTINTA

Plungės rajono savivaldybės

tarybos 2021 m. gruodžio 27 d.

sprendimu Nr. T1-313

**PLUNGĖS RAJONO SAVIVALDYBĖS INFRASTRUKTŪROS PLĖTROS Įmokos mokėjimo ir atleidimo nuo jos mokėjimo tvarkOS APRAŠAS**

**I SKYRIUS**

**BENDROSIOS NUOSTATOS**

1. Plungės rajono savivaldybės infrastruktūros plėtros įmokos mokėjimo ir atleidimo nuo jos mokėjimo tvarkos aprašas (toliau – Tvarkos aprašas) parengtas vadovaujantis Lietuvos Respublikos savivaldybių infrastruktūros plėtros įstatymo (toliau – Įstatymas) nuostatomis.
2. Tvarkos apraše nustatytos Plungės rajono savivaldybės administracijos, vykdančios Plungės rajono savivaldybės infrastruktūros plėtros organizatoriaus funkcijas (toliau – Organizatorius), ir Plungės rajono savivaldybės infrastruktūros plėtros įmokos mokėtojo (toliau – Įmokos mokėtojas) teisės ir pareigos, numatyti atvejai, kuriais Įmokų mokėtojai atleidžiami nuo Plungės rajono savivaldybės infrastruktūros plėtros įmokos (toliau – Įmoka) mokėjimo.
3. Tvarkos apraše vartojamos sąvokos suprantamos taip, kaip jos yra apibrėžtos Įstatyme.
4. Prašymai dėl Įmokos apskaičiavimo nagrinėjami ir Įmokos apskaičiuojamos pagal Lietuvos Respublikos Vyriausybės nutarimu tvirtinamą Savivaldybės infrastruktūros plėtros įmokos nustatymo metodiką (toliau – Metodika).

**II SKYRIUS**

**ĮMOKOS MOKĖJIMO TVARKA**

1. Įmokos mokėtojas Įmoką sumoka iki statybą leidžiančio dokumento išdavimo dienos arba iki statybos ir (ar) įrengimo darbų pradžios, kai statybą leidžiantis dokumentas neprivalomas, išskyrus atvejus, kai Įmoka nemokama ar mokama dalimis.
2. Įmoka dalimis gali būti mokama, jei sudaroma savivaldybės infrastruktūros plėtros sutartis. Įmokai dalimis taikomi šie reikalavimai: pirmoji Įmokos dalis, kuri sumokama iki statybą leidžiančio dokumento išdavimo dienos arba iki statybos ir (ar) įrengimo darbų pradžios, kai statybą leidžiantis dokumentas neprivalomas, gali sudaryti ne mažiau kaip 20 proc. visos Įmokos; likusi Įmoka gali būti išdėstoma ne daugiau kaip 4 lygiomis ir vienodais laiko intervalais mokamomis dalimis.
3. Kai savivaldybės infrastruktūros plėtros sutartyje numatoma, kad Įmoka gali būti mokama dalimis, Įmokos mokėtojas iki savivaldybės infrastruktūros plėtros sutarties sudarymo dienos turi pateikti Organizatoriui banko ar draudimo kompanijos garantiją arba laidavimo raštą, kuriuo būtų užtikrinamas apskaičiuotos Įmokos sumokėjimas visa Įmokos suma. Nepateikus užtikrinimo, Organizatorius sudaro infrastruktūros plėtros sutartį, kurioje numatoma, kad Įmoka nemokama dalimis.
4. Kai Įmoka yra mokama dalimis, ji turi būti sumokėta ne vėliau kaip iki statinių statybos užbaigimo dienos (jeigu atliekamos atskirų statinių statybos užbaigimo procedūros – iki pirmojo statinio statybos užbaigimo).
5. Dokumentai, patvirtinantys Įmokos sumokėjimą, jos mokėjimą dalimis arba atleidimą nuo Įmokos mokėjimo, pateikiami kartu su prašymu išduoti statybą leidžiantį dokumentą Lietuvos Respublikos statybos įstatyme (toliau – Statybos įstatymas) nustatyta tvarka.
6. Įmokos mokėtojas, atlikęs Įstatymo 14 straipsnio 2 dalyje nurodyto statinio įrengimo ar statybos darbus bei parengęs statinio kadastro duomenų bylą, turi Organizatoriui pateikti Metodikoje nurodytos formos prašymą perskaičiuoti Įmokos dydį iki savivaldybės infrastruktūros perdavimo valdytojui. Įmokos dydis perskaičiuojamas Metodikoje nustatyta tvarka.
7. Statybą leidžiančio dokumento neišdavimo atveju sumokėta Įmoka grąžinama Įstatymo 15 straipsnio 5 dalyje nustatyta tvarka. Statybą leidžiantį dokumentą pripažinus neteisėtu ir jį panaikinus bei priėmus Statybos įstatymo 33 straipsnio 2 dalies 1 ar 2 punkte numatytą sprendimą, Įmoka (jos dalis) grąžinama Įmokos mokėtojui, atsižvelgiant į įsiteisėjusiu teismo sprendimu nustatytą Savivaldybės kaltės laipsnį.
8. Įmokos mokėtojui laiku nesumokėjus Įmokos, Organizatorius turi teisę Lietuvos Respublikos civilinio kodekso nustatyta tvarka skaičiuoti palūkanas nuo nesumokėtos Įmokos sumos.

**III SKYRIUS**

**ATLEIDIMAS NUO ĮMOKOS MOKĖJIMO**

1. Įmokos mokėtojas Įmokos nemoka Įstatymo 15 straipsnio 2 ir 3 dalyse numatytais atvejais.
2. Įmokos mokėtojas Įmokos nemoka, kai perduoda nuosavybės teises į žemės sklypą (jo dalį), virš kurio, po kuriuo ar ant kurio yra pastatoma ar įrengiama vystomam projektui reikalinga savivaldybės infrastruktūra ir jo vertė yra ne mažesnė nei mokėtina Įmoka už šį konkretų projektą.
3. Tvarkos aprašo 14 punkte nurodytu atveju pasirašoma žemės sklypo (jo dalies) perdavimo sutartis (toliau – Perdavimo sutartis), kurios pavyzdinės formos nuostatos numatomos Metodikoje. Perdavimo sutartis turi būti pasirašoma iki nustatytos Įmokos sumokėjimo dienos. Organizatorius į Įmokos mokėtojo prašymą dėl Perdavimo sutarties sudarymo atsako per 20 darbo dienų, pasiūlydamas Įmokos mokėtojui sudaryti Perdavimo sutartį arba motyvuotai atsisakydamas atleisti nuo Įmokos mokėjimo.

–––––––––––––––––––––––